Fl-Awstralja, ħaddiema tal-protezzjoni ċivili kellhom jużaw iż-żejt taż-żebbuġa biex joħorġu raġel għarwien minn ġo makna tal-ħasil tal-ħwejjeġ wara li dan weħel fiha meta mar jistaħba biex jissorprendi lil seħbitu. Il-pulizija f’Mooroopna, fit-tramuntana ta’ Victoria, qalu li r-raġel daħal fil-makna li timtela’ minn fuq (top loader) u damu 20 minuta jissieltu qabel irnexxielhom joħorġuh. Huma qalu li r-raġel kien fortunat li kien bla ħwejjeġ għax kieku kien ikun aktar diffiċli biex joħorġuh.